Babinga

**Baka**, poznati i kao **Bebayaka**, **Bebayaga**, **Bibaya** – u Evropi – najpoznatiji kao  **Babinga**,  su etnička grupa koja naseljava jugoistočne  prašume Kameruna, sjevera Konga, sjevera Gabona i jugoistoka Srednjoafričke Republike. Ponekad se greškom svrstavaju  u podgrupu naroda Twa, iako  ta dva naroda nisu uže povezani. Naziv "Baka" se  također ponekad  greškom upotrebljava z  narode s drugih afričkih teritorija, a koji se, kao i Bake i Twa, ubrajaju  u pigmeje (danas se taj termin sve rjeđe  koristiti).

Baka narodi iz Konga i Sudana nemaju međusobne  veze.

## Populacija
Nepoznat je precizan  broj pripadnika Baka populacije; procjenjuje se  da ih ima između 5.000 i 28.000.

## Kultura
### Jezik
Za razliku od većine centralnoafričkih pigmejskih skupina, Babinge  su očuvali jedinstven jezik, koji se također zove baka. On ulazi u grupu Adamawa-Ubangi jezika, iz jezičke porodice Niger-Kongo. Mnogi govore i *Koozime*, jezik njihovih Bantu susjeda, a manjina  govori i francuski, što je ostalo kao trag kolonijske prošlosti. 
 
### Život i običaji
Bake su  izvorno lovci i skupljači.  Grupno  grade privremene kam-naseobine  sa nastambama  od granja i lišća (iako danas sve češće  koriste i Bantu-metode). Muškarci u okolnoj šumi love plijen pomoću otrovnih fstrijela i koplja. Ponekad skupljaju i med iz košnica u šumskim krošnjama. Muškarci također love ribu, uz korištenje  neotrovne hemikalije koju dobiju drobljenjem odabranih prašumskih  biljaka.  U brzake rijeke, uzvodno od jata riba,  rasprše  hemikaliju, tako da ribe lišava kisika pa one ubrzo počinju plutati po površini rijeke. Nakon toga ih jednostavno  pokupe. Drugi način ribolova izvode isključivo žene. Ograde određeni dio toka (nekom vrstom male brane), a zatim iz ograđenog dijela isipavaju vodu sve dok riba ne ostane na suhom.

Zanimljivo je da se takav način krivolovnog ribolova održao i u nekom planinskim krajevima Bosne i jugozapadnog Balkana, gdje se kao opijat upotrebljava izmacerirana biljka divizma, a vodotoci se preusmjeravaju ili njihovi dijelovi ograđuju.

Žene također prikupljaju šumsko voće i orašaste plodove te se brinu o pčelinjim društvima i košnicama u krošnjama. Vode brigu  o djeci. Pleme ostaje na određenom području sve dok tu  ima hrane, a kada ponestane lovine, nastambe se napuštaju i  sela se  u drugi dio prašume. U zajednici se sve odluke donose jednoglasno.

### Tradicijska medicina
Ova skupina vješto iskorištava razne  vrsta biljaka za  pri liječenje praktično svaka  bolesti i neplodnosti. Posebnu pažnju obraćaju na zdravlje djece, jer su iskusili da su u njihovom načinu života  osobito podležna bolestima, koje često završavaju i smrću.

### Religija i vjerovanje
Izvorne Bake su animisti.  Obožavaju  šumskog duha *Jengija* ili *Djengija*, kojega doživljavaju  i kao očinsku figuru i kao zaštitnika. Svaki uspješan lov  ili  drugi važan posao proslavljaju  plesom zahvalnosti poznatim pod nazivom *Luma*, a koji je praćen bubnjanjem i polifonijskim pjevanjem. Među najvažnijim ceremonijama je  *Jengi*, dugi i tajni obred inicijacije kojim se slavi prelazak  iz mladalaštva  u odraslog muškarca. Uobičajena je itradicijska medicina uz  vračanje, a njihove vještine su toliko uspješne i poznate da često i pripadnici drugih etničkih grupa  dolaze na izliječenje kod Baka vračeva.

### Odnosi s drugim plemenima
Baka narod je u  suživotu s njihovim Bantu komšijama. Svoje nastambe  često formiraju uz rubove puteva i cesta, radi lakšeg trgovanja šumskom divljači, u zamjenu za razne potrepštine. Unatoč tome, poražavajuća je stvarnost  je izrabljivanje Baka naroda  u korist  ostalih etničkih grupa. Između ostalog, to je i posljedica činjenice što su Bake još uvijek nenaviknuti na trgovanje putem  novca. Druge skupine često ih zapošljavaju kao radnike, uz  mizernu plaću. Također,  kao primamljiv  turistički potencijal, podložni su ugovaranju turističkih  posjeta, uključujući  i boravak u njihovim selima; angažiraju ih za vodiče sa malom  plaćom i  za obimnije usluge.

Učestalost Baka-Bantu brakova je u porastu.  Osobe  Baka naroda koje sklope brak sa supružnikom izvan svoje etničke grupe  obično usvaja  životni stil i običaje one skupine u koju se priženio;  neki istraživači predviđaju da  će Bake s vremenom biti u potpunosti asimilirani u susjedne etničke grupe.

Bake su među najstarijim  skupinama Kameruna i susjednih država. Njihov polunomadski način života očuvao se hiljadama godina, unatoč činjenici da su se tokom kolonijalizma morali  seliti na rubove šuma, uz ceste, kako bi kolonizatori – Francuzi i Nijemci – mogli lakše iskoristiti njihovu vještinu hvatanja slonova, za uzimanje slonovače (kljova).

Današnja  kamerunska vlada pokušava  da njihova polunomadska naselja pretvoriti u stalna,  uz podsticanje obaveznog  školovanja za svu djecu. Unatoč zakonskim odredbama, Bake se većinom tome opiru. Najveća prijetnja njihovom načinu života ipak dolazi od multinacionalnih interesa raznih drvnih industrija i komapnija, koje planiraju  iskorištavanje  prirodnih  resursa kojima prašuma obiluje. Ako nestane prašuma, životinje i biljke (o kojima Bake ovise)  također će nestati.

## Također pogledajte
*Etnička grupa
*Rasa
*Negroidi
* Pigmeji
* Sangha

## Reference
## Vanjski linkovi
*http://www.pygmies.org/baka/ Baka Pygmies] culture, music and rites with photos and soundscapes with photos, videos and sound clips
*http://www.pygmies.info/ Baka Pygmies of Cameroon] with photos and ethnographic notes
*http://www.maurocampagnoli.com/ Mauro Campagnoli - Fieldworks] Anthropological researches among Baka Pygmies
* http://www.baka.co.uk/baka/  The Baka Forest People (Baka šumski narod)]

Kategorija:Etničke grupe Kameruna
Kategorija:Etničke grupe Gabona
Kategorija:Etničke grupe Srednjoafričke Republike